Fodžas province
Fodžas province (itāļu: Provincia di Foggia) ir viena no Itālijas provincēm. Tā atrodas Apūlijas reģionā valsts dienvidaustrumos, Adrijas jūras krastā. Provinces lielākā pilsēta un administratīvais centrs ir Fodža. Nākamās lielākās pilsētas ir Čerinjola, Manfredonija, Sansevero un Lučēra. 2012. gada jūnijā provincē dzīvoja apmēram 638 tūkstoši cilvēku. Province administratīvi sīkāk dalās 61 komūnā.